2 ลักษณะการประกอบธุรกิจ

2.1 ความเป็นมา

บริษัท มีเดีย ออฟ มีเดียส์ จำกัด (มหาชน) ก่อตั้งเมื่อ 22 เมษายน 2528
โดยเริ่มจากการเป็นตัวแทนบริหารการจำหน่ายเวลาโฆษณาให้กับรายการโทรทัศน์ต่างๆ จวบจนปี
2532 บริษัทได้ริเริ่มขยายขอบเขตทางธุรกิจยิ่งขึ้น โดยซื้อเวลาจากสถานีโทรทัศน์ต่างๆ
เพื่อดำเนินการผลิตรายการ และจำหน่ายเวลาโฆษณารายการควบคู่กัน

ในปี 2535 บริษัทสร้างสรรค์ รายการ ”บ้านเลขที่ 5” ขึ้น จนได้รับความนิยมอย่างสูง
และถือเป็นต้นแบบให้สถานีโทรทัศน์และผู้อุปถัมภ์รายการต่างๆ
เล็งเห็นคุณค่าของรายการโทรทัศน์ภาคเช้า
พร้อมกับดำเนินการผลิตรายการโทรทัศน์จำนวนมากเรื่อยมา
ซึ่งทำให้บริษัทเติบโตและได้รับอนุมัติจากคณะกรรมการตลาดหลักทรัพย์แห่งประเทศไทย
เข้าเป็นบริษัทจดทะเบียนในตลาดหลักทรัพย์แห่งประเทศไทย นับแต่วันที่ 8 กุมภาพันธ์ 2539
เป็นต้นมา

นอกจากนี้ ในปี 2548 บริษัทได้ขยายสู่ธุรกิจสถานีโทรทัศน์ดาวเทียม “ที แชนแนล” (T Channel)
แบบไม่เก็บค่าสมาชิก หรือ Free to air
เพื่อนำความบันเทิงเข้าถึงคนไทยทั้งในประเทศและต่างประเทศ
ทั้งเป็นผู้เดียวในการพัฒนารายการเรียลลิตี้โชว์ “ดาวรุ่งลูกทุ่งไทยแลนด์” ขึ้นอีกด้วย

ในปี 2549 บริษัทได้ทำการปรับโครงสร้างการบริหารงานโดยกลุ่มผู้บริหารระดับสูงชุดใหม่ นำโดย
นางชาลอต โทณวณิก ในตำแหน่งประธานเจ้าหน้าที่บริหาร และนายธงชัย ชั้นเสวิกุล
ในตำแหน่งกรรมการผู้จัดการ เข้ามาบริหาร เพื่อกำหนดกลยุทธ์และสร้างผลประกอบการที่ดียิ่งขึ้น
โดยพยายามลดต้นทุนการผลิตในทุกๆ ด้าน และยังคงมีการดำเนินงานโครงการ
“ดาวรุ่งลูกทุ่งไทยแลนด์” ต่อเนื่องเป็นปีที่ 2

ในปี 2550 บริษัทได้เวลาออกอากาศจากสถานีโทรทัศน์สีกองทัพบกช่อง 7 เพิ่มขึ้นจากปี 2549
จำนวน 225 นาที/สัปดาห์ โดยมีการผลิตรายการใหม่ที่สำคัญ 3 รายการคือ
ละครซิทคอมเรื่องเฮฮาหน้าซอย รายการเส้นทางเศรษฐี และรายการเมืองสำราญ
นอกจากนั้นบริษัทได้ดำเนินโครงการ “ดาวรุ่งลูกทุ่งไทยแลนด์ 2550” ต่อเนื่องเป็น ปีที่ 3
ซึ่งได้รับกระแสตอบรับเป็นอย่างดี และในเดือนมิถุนายน 2550
บริษัทได้ยกเลิกการทำสถานีโทรทัศน์ดาวเทียม “ที แชนแนล”
เนื่องจากผลประกอบการที่ผ่านมาไม่เป็นไปตามเป้าหมายที่วางไว้
และเปลี่ยนมาดำเนินการในรูปแบบการรับจ้างผลิตรายการช่องสถานีลูกทุ่งให้กับ บริษัท ทรู วิชั่นส์
จำกัด (มหาชน) และบริษัท ทรู วิชั่นส์ เคเบิ้ล จำกัด (มหาชน)
โดยยังคงรูปแบบรายการเหมือนสถานีโทรทัศน์ดาวเทียม “ที แชนแนล” ซึ่งปัจจุบันออกอากาศทางทรู
วิชั่นส์ ช่อง 28

2.2 ภาพรวมการประกอบธุรกิจของกลุ่มบริษัท

ปัจจุบันกลุ่มบริษัทมีการประกอบธุรกิจใน 3 กลุ่มคือ ธุรกิจโทรทัศน์ ธุรกิจสตูดิโอ
และธุรกิจสนามกอล์ฟ การดำเนินงานของบริษัทในกลุ่มเป็นดังนี้

กลุ่มบริษัทดำเนินธุรกิจที่เกี่ยวข้องและส่งเสริมในด้านบันเทิง สันทนาการ และสาระความรู้ต่างๆ
ปัจจุบันมีบริษัทในกลุ่มรวม 6 บริษัท สามารถแบ่งตามประเภทของธุรกิจได้ดังนี้

ธุรกิจโทรทัศน์ บริษัท มีเดีย ออฟ มีเดียส์ จำกัด (มหาชน) ผลิตรายการโทรทัศน์
และจำหน่ายเวลาโฆษณาในรายการโทรทัศน์
รวมทั้งเป็นตัวแทนจำหน่ายรายการโทรทัศน์ทั้งในและต่างประเทศ

ธุรกิจสตูดิโอ บริษัท มีเดีย สตูดิโอ จำกัด ให้บริการให้เช่าอุปกรณ์การผลิตรายการโทรทัศน์

ธุรกิจสนามกอล์ฟ บริษัท เขาเขียวคันทรี่คลับ จำกัด

บริษัทที่ไม่ได้ประกอบกิจการ ได้แก่

1.  บริษัท เอ็ม แอนด์ ดี เอนเตอร์เทนเมนท์ จำกัด

2.  บริษัท เอ็ม โอ เอ็ม อินเตอร์เนชั่นแนล จำกัด (อยู่ระหว่างการชำระบัญชี
    ซึ่งได้จดทะเบียนเลิกบริษัทกับกระทรวงพาณิชย์ เมื่อวันที่ 14 พฤศจิกายน 2550)

3.  บริษัท อิลูร่า (ประเทศไทย) จำกัด (ศาลมีคำสั่งพิทักษ์ทรัพย์เด็ดขาด)

  2.3 โครงสร้างรายได้

ตารางแสดงโครงสร้างรายได้ของกลุ่มบริษัท ปี 2548-2550

+-----------+-------------+------+------+----+------+----+------+----+
| ป         | ดำเนินการโดย | %    | พ.ศ. |    | พ.ศ. |    | พ.ศ. |    |
| ระเภทธุรกิจ |             | การ  | 2550 |    | 2549 |    | 2548 |    |
|           |             | ถือหุ้น |      |    |      |    |      |    |
|           |             |      |      |    |      |    |      |    |
|           |             | ของ  |      |    |      |    |      |    |
|           |             | บริษัท |      |    |      |    |      |    |
+-----------+-------------+------+------+----+------+----+------+----+
|           |             |      | ล้า   | %  | ล้า   | %  | ล้า   | %  |
|           |             |      | นบาท |    | นบาท |    | นบาท |    |
+-----------+-------------+------+------+----+------+----+------+----+
| ธ         | บมจ. มีเดีย   |      | 82   | 91 | 78   | 91 | 89   | 93 |
| ุรกิจโทรทัศน์ | ออฟ มีเดียส์   |      | 4.53 | .5 | 9.28 | .1 | 9.15 | .4 |
|           |             |      |      | 4% |      | 1% |      | 5% |
+-----------+-------------+------+------+----+------+----+------+----+
| ธุรกิจสตูดิโอ | บจ. มีเดีย    | 100% | 0.52 | 0  | 0.49 | 0  | 0.01 | 0  |
|           | สตูดิโอ       |      |      | .0 |      | .0 |      | .0 |
|           |             |      |      | 6% |      | 6% |      | 0% |
+-----------+-------------+------+------+----+------+----+------+----+
| ธุรก       | บจ.         | 70   | 7    | 8  | 7    | 8  | 6    | 6  |
| ิจสนามกอล์ฟ | เขา         | .28% | 5.68 | .4 | 6.49 | .8 | 2.14 | .4 |
|           | เขียวคันทรี่คลับ |      |      | 0% |      | 3% |      | 6% |
+-----------+-------------+------+------+----+------+----+------+----+
| อื่นๆ       |             |      | 0.04 | 0  | 0.03 | 0  | 0.84 | 0  |
|           |             |      |      | .0 |      | .0 |      | .0 |
|           |             |      |      | 0% |      | 0% |      | 9% |
+-----------+-------------+------+------+----+------+----+------+----+
|           | รวม         |      | 90   | 1  | 86   | 1  | 96   | 1  |
|           |             |      | 0.77 | 00 | 6.29 | 00 | 2.14 | 00 |
|           |             |      |      | .0 |      | .0 |      | .0 |
|           |             |      |      | 0% |      | 0% |      | 0% |
+-----------+-------------+------+------+----+------+----+------+----+

4.  เป้าหมายการดำเนินธุรกิจ

บริษัทมีความพร้อมในการเป็นผู้ผลิตรายการโทรทัศน์ด้วยตนเอง
และการดำเนินงานร่วมกับผู้ผลิตรายอื่นแบบพันธมิตรธุรกิจ เพื่อผลิตรายการร่วมกัน
และบริหารการจัดจำหน่ายเวลาโฆษณารายการโทรทัศน์ และจัดกิจกรรมต่างๆ นอกจากนี้
บริษัทมีเป้าหมายที่จะเป็นผู้นำในการบริหารเนื้อหารายการโทรทัศน์ (Content)
หรือเครือข่ายหลักในสื่อสาระบันเทิงเพื่อตอบสนองความสุขแก่คนไทยทั่วทุกมุมโลก
ทั้งนี้บริษัทมีการดำเนินงานด้วยความรอบคอบและโปร่งใส
โดยคำนึงถึงความคุ้มประโยชน์ของทุกฝ่ายที่เกี่ยวข้อง และพร้อมสร้างสรรค์
และการแสวงหาทุกช่องทางในการเสริมสร้างโอกาสทางธุรกิจ ด้วยความเท่าทันเทคโนโลยี
และพฤติกรรมของผู้บริโภค

ธุรกิจรายการโทรทัศน์

1.  สร้างสรรค์รายการโทรทัศน์ต่างๆ เพิ่มเติมอย่างต่อเนื่อง
    สำหรับการออกอากาศผ่านสถานีโทรทัศน์ต่างๆ
    โดยคำนึงถึงปัจจัยพื้นฐานคือความคุ้มค่าของการลงทุนและความพึงพอใจของผู้บริโภค

2.  ขยายการดำเนินธุรกิจตัวแทนจัดจำหน่ายเนื้อหารายการโทรทัศน์ (Content)
    เนื่องจากปัจจุบันบริษัทได้รับความไว้วางใจให้เป็นตัวแทนจัดจำหน่าย Content
    ของสถานีโทรทัศน์สีกองทัพบกช่อง 7
    โดยมีเป้าหมายเบื้องต้นคือการนำสาระบันเทิงสู่กลุ่มคนไทยในต่างประเทศให้มากขึ้น

ธุรกิจบริหารกิจกรรมพิเศษ

1. เร่งสร้างสรรค์กิจกรรมพิเศษ ที่เกี่ยวพันและสามารถสร้างมูลค่าเพิ่มจากรายการโทรทัศน์ที่มีอยู่

2. พัฒนาและรับผลิตกิจกรรมพิเศษที่สอดคล้องกับภาวะการณ์ต่างๆ หรือนโยบายขององค์กรต่างๆ

3. ร่วมกับพันธมิตรต่างๆ ในการสร้างสรรค์หรือผลิตกิจกรรมพิเศษ